BODOLAND रादाब: कुमारिकाता, 11 सेप्तेम्बर: 58 नं तामुलपुर बियाबनि बारग’ MLA इमानुयेल मोसाहारिया गावनि राजखान्थियारि मुलाम्फानि थाखाय इउपिपिएल दोलोनि फारसे नंखाइ बाथ्राफोरखौ बांसावगासिनो दं बे बाथ्राखौ बुंथियो तामुलपुर जिल्ला इउपिपिएल दोलोनि गाहाइ नेहाथारि फनिन्द्र नार्जारीया । आसाम रायजो बिजेपि दोलोनि आफादगिरि भबेस कलिताया 58 नं तामुलपुर बियाबखौ रायजो आरो काउनसिलाव जथाइयै सोरखार दाफुंनाय इउपिपिएल दोलोनो हगारनानै होगोन होननानै बुंनायनिफ्रायनो इमानुयेल मोसाहारि बिथांया गावनि मुलाम्फानि थाखायनो इउपिपिएल दोलोनि फारसे गोबां अजद लाबोदों होनना फोरमायथिदों फनिन्द्र नार्जारीया । बेजों लोगोसेनो अरुणडय आस’नि बेलायाव बारग’ MLA इमानुयेल मोसाहारिया बानबुंथाइ होनायखौ नंखाइ होनना बुंथियो आरो दुखुथिया नखरफोरनो इउपिपिएल आरो बिजेपि सायख’याजासे होनाय जादों होनना फोरमायथिदों । बारग’ MLA इमानुयेल मोसाहारिया उदां बिजाथि महरै फैगौ उफ्रा बिसायख’थियाव गेलेयोब्लाबो इउपिपिएल आरो बिजेपि दोलोनि गेजेराव जेबो खहा जाया होनना बुंथियो ।